b'\n_START_ARTICLE_\nBloksav\n_START_PARAGRAPH_\nEn bloksav er en stor sav beregnet p\xc3\xa5 opsavning af store emner til plader/planker._NEWLINE_Bloksaven er en maskinsav. De blev oprindelig drevet af vandm\xc3\xb8llekraft og senere af motorkraft, og der var et enkelt, vandretliggende savblad. I moderne tid kan der ogs\xc3\xa5 v\xc3\xa6re flere savblade, og de kan ogs\xc3\xa5 v\xc3\xa6re anbragt lodret. Savbladet f\xc3\xb8res frem og tilbage, medens den tr\xc3\xa6stamme, der skal opsk\xc3\xa6res, bev\xc3\xa6ges frem imod bladet hvilende p\xc3\xa5 en bev\xc3\xa6gelig vogn, og dette bevirker at bloksave kun giver plane snitflader. N\xc3\xa5r snittet er fuldf\xc3\xb8rt, tr\xc3\xa6kkes vognen tilbage, og den ramme, som savbladet er indsp\xc3\xa6ndt i, s\xc3\xa6nkes en br\xc3\xa6ddetykkelse._NEWLINE_Bloksave har fundet anvendelse p\xc3\xa5 skibsv\xc3\xa6rfter helt frem til f\xc3\xb8rste halvdel af det 20. \xc3\xa5rhundrede til opsavning af egeplanker til skibssider. De anvendes fortsat p\xc3\xa5 savv\xc3\xa6rker til savning af planker.\n_START_SECTION_\nBloksav til sten\n_START_PARAGRAPH_\nVed opsavning at sten, anvendes ogs\xc3\xa5 en sav der kaldes for bloksav, men her bruges en stor rundsav.'